Ĝenerala Roma Kalendaro

La Ĝenerala Roma Kalendaro () estas listo de tagoj dum la Liturgia Jaro, kiujn oni festas ĉie, kie oni celebras la roman liturgian riton.

Aldonante al tiu ĝenerala kalendaro celebrojn de loka intereso, oni formas unuopajn romaritajn liturgiajn kalendarojn por landoj, diocezoj kaj religiaj ordenoj. Tiel ekzistas, krom la ĝenerala roma kalendaro, ankaŭ aparta aŭ loka roma kalendaro, kiu validas nur por la roma diocezo.

Tiuj liturgiaj kalendaroj, la ĝenerala kaj la apartaj, por la roma rito povas mencii nur relative tre malmultajn sanktulojn. Por la ege pligranda listo de sanktuloj agnoskitaj de la katolika eklezio, oni konsultu la libron Martyrologium Romanum.

Klarigoj

La Ĝenerala Roma Kalendaro konsistas el du partoj:
 la laŭ fiksitaj datoj, kiuj povas esti
 solenoj
 festoj
 memoroj (devigaj)
 aliaj datoj (libervolaj memoroj)
 la ĉiujare datŝanĝiĝantaj, konforme al la ŝanĝiĝoj de la dato de Pasko

Sanktulo povas esti karakterizita kiel:
 abato
 apostolo
 diakono
 doktor(in)o de la Eklezio
 episkopo
 martir(in)o
 monaĥino
 monaĥo
 papo
 sacerdoto
 virgulino

Januaro

 01 Oktavo de Kristnasko / Soleno de la sankta Dipatrino Maria
 02 Memoro de Sankta Bazilio kaj Sankta Gregorio el Nacianco, episkopoj kaj doktoroj de la eklezio
 03 Plej sankta Nomo de Jesuo
 06 Soleno de la Epifanio de la Sinjoro
 07 Sankta Rajmondo el Peñafort, sacerdoto
 13 Sankta Hilario, episkopo kaj doktoro de la eklezio
 17 Memoro de Sankta Antonio, abato
 20 Sankta Fabiano, papo kaj martiro, aŭ Sankta Sebastiano, martiro
 21 Memoro de Sankta Agnesa, virgulino kaj martirino
 22 Sankta Vincento, diakono kaj martiro
 24 Memoro de Sankta Francisko de Salezo, episkopo kaj doktoro de la eklezio
 25 Festo de la Konvertiĝo de la sankta apostolo Paŭlo
 26 Memoro de Sankta Timoteo kaj Sankta Tito, episkopoj
 27 Sankta Angela Merici, virgulino
 28 Memoro de Sankta Tomaso el Akvino, sacerdoto kaj doktoro de la eklezio
 31 Memoro de Sankta Johano Bosko, sacerdoto

Februaro

 02 Festo de la Prezentado de Jesuo
 03 Sankta Blazio, episkopo kaj martiro, aŭ Sankta Ansgaro, episkopo
 05 Memoro de Sankta Agata, virgulino kaj martirino
 06 Memoro de Sankta Paŭlo Miki kaj liaj kunuloj, martiroj
 08 Sankta Hieronimo Emiliani (= Ĵeromo Emiliani) aŭ Sankta Jozefina Bakhita, virgulino
 10 Memoro de Sankta Skolastika, virgulino
 11 Beata Virgulino Maria en Lurdo
 14 Memoro de Sankta Cirilo, monaĥo, kaj Sankta Metodo, episkopo
 17 La sep fondintoj de la ordeno de Servantoj de la Virgulino Maria
 21 Sankta Petro Damiani, episkopo kaj doktoro de la eklezio
 22 Festo de la Katedro de Sankta apostolo Petro
 23 Memoro de Sankta Polikarpo, episkopo kaj martiro

Marto

 04 Sankta Kazimiro, pola princo
 07 Memoro de Sankta Perpetua kaj Sankta Felicitas, martirinoj
 08 Sankta Johano de Dio, monaĥo
 09 Sankta Franciska Romana, monaĥino
 17 Sankta Patriko, episkopo
 18 Sankta Cirilo el Jerusalemo, episkopo kaj doktoro de la eklezio
 19 Soleno de Sankta Jozefo, fianĉo de la beata Virgulino Maria
 23 Sankta Turibio el Mongrovejo, episkopo
 25 Soleno de la Anonco de la Sinjoro

Aprilo

 02 Sankta Francisko de Paŭla, ermito
 04 Sankta Izidoro, episkopo kaj doktoro de la eklezio
 05 Sankta Vincento Ferrer, sacerdoto
 07 Memoro de Sankta Johano Baptisto de la Salle, sacerdoto
 11 Memoro de Sankta Stanislao, episkopo kaj martiro
 13 Sankta Marteno la 1-a, papo kaj martiro
 21 Sankta Anselmo, episkopo kaj doktoro de la eklezio
 23 Sankta Georgo, martiro
 23 Sankta Adalberto (= Vojtěch), episkopo kaj martiro
 24 Sankta Fidelis el Sigmaringen, sacerdoto kaj martiro
 25 Festo de la sankta evangeliisto Marko
 28 Sankta Petro Chanel, sacerdoto kaj martiro
 28 Sankta Ludoviko Maria Grignion de Montfort, sacerdoto
 29 Memoro de Sankta Katarina el Sieno, virgulino kaj doktorino de la eklezio
 30 Sankta Pio la 5-a, papo

Majo

 01 Sankta Jozefo, la laboristo
 02 Memoro de Sankta Atanazio, episkopo kaj doktoro de la eklezio
 03 Festo de la sanktaj apostoloj Filipo kaj Jakobo
 12 Sankta Nereo kaj Sankta Aĥileo, martiroj, aŭ Sankta Pankracio, martiro
 13 Beata Virgulino Maria en Fatima
 14 Festo de la sankta apostolo Mattias
 18 Sankta Johano la 1-a, papo kaj martiro
 20 Sankta Bernardeno el Sieno, sacerdoto
 21 Sankta Kristoforo Magallanes, sacerdoto, kaj liaj kunuloj, martiroj
 22 Rita de Cascia, monaĥino
 25 Sankta Beda la Honorinda, sacerdoto kaj doktoro de la eklezio
 25 Sankta Gregorio la 7-a, papo
 25 Sankta Maria Magdalena de' Pazzi, virgulino
 26 Memoro de Sankta Filipo Neri, sacerdoto
 27 Sankta Aŭgusteno el Canterbury, episkopo
 31 Festo de la Vizito de la Beata Virgulino Maria

Junio

 01 Memoro de Sankta Justeno, martiro
 02 Sanktaj Marceleno kaj Petro, martiroj
 03 Memoro de Sankta Karlo Lŭanga kaj liaj kunuloj, martiroj
 05 Memoro de Sankta Bonifacio, episkopo kaj martiro
 06 Sankta Norberto, episkopo
 09 Sankta Efraimo, diakono kaj doktoro de la eklezio
 11 Memoro de la sankta apostolo Barnabaso
 13 Memoro de Sankta Antonio el Padovo, sacerdoto kaj doktoro de la eklezio
 19 Sankta Romualdo, abato
 21 Memoro de Sankta Aloizio Gonzaga, monaĥo
 22 Sankta Paŭleno el Nola aŭ Sankta episkopo Johano Fisher kaj Sankta Tomaso More, martiroj
 24 Soleno de la Naskiĝo de Sankta Johano la Baptisto
 27 Sankta Cirilo el Aleksandrio, episkopo kaj doktoro de la eklezio
 28 Memoro de Sankta Ireneo, episkopo kaj martiro
 29 Soleno de la sanktaj apostoloj Petro kaj Paŭlo
 30 La unuaj sanktaj martiroj de la Sankta Roma Eklezio

Julio

 03 Festo de la sankta apostolo Tomaso
 04 Sankta Elizabeta el Portugalio
 05 Sankta Antonio Maria Zaccaria, sacerdoto
 06 Sankta Maria Goretti, virgulino kaj martirino
 09 Sankta Aŭgusteno Zhao Rong, sacerdoto
 11 Memoro de Sankta Benedikto, abato
 13 Sankta Henriko la 2-a, imperiestro
 14 Sankta Kamilo de Lellis, sacerdoto
 15 Memoro de Sankta Bonaventuro, episkopo kaj doktoro de la eklezio
 16 Beata Virgulino Maria de la monto Karmel
 20 Sankta Apolinaro, episkopo kaj martiro
 21 Sankta Laŭrenco el Brindizio, sacerdoto kaj doktoro de la eklezio
 22 Festo de Sankta Maria Magdalena
 23 Sankta Birgita, monaĥino
 24 Sankta Ŝarbelo Maĥluf, sacerdoto
 25 Festo de la sankta apostolo Jakobo
 26 Memoro de Sankta Joakimo kaj Sankta Anna, gepatroj de la beata Virgulino Maria
 29 Memoro de Sankta Marta
 30 Sankta Petro Krizologo, episkopo kaj doktoro de la eklezio
 31 Memoro de Sankta Ignaco el Loyola, sacerdoto

Aŭgusto

 01 Memoro de Sankta Alfonso Maria de Liguori, episkopo kaj doktoro de la eklezio
 02 Sankta Eŭsebio el Vercelli, episkopo, aŭ Sankta Petro Juliano Eymard, sacerdoto
 04 Memoro de Sankta Johano Maria Vianney, sacerdoto
 05 Dediĉo de la baziliko de Sankta Maria Maggiore
 06 Festo de la Transfiguriĝo de la Sinjoro
 07 Sankta Ksisto la 2-a, papo, kaj liaj kunuloj, martiroj, aŭ Sankta Kajetano, sacerdoto
 08 Memoro de Sankta Dominiko, sacerdoto
 09 Sankta Tereza Benedikta de la Kruco (Edith Stein), virgulino kaj martirino
 10 Festo de la sankta diakono kaj martiro Laŭrenco
 11 Memoro de Sankta Klara, virgulino
 12 Sankta Johana Franciska de Chantal, monaĥino
 13 Sankta papo Ponciano kaj sankta sacerdoto Hipolito, martiroj
 14 Memoro de Sankta Maksimiliano Maria Kolbe, sacerdoto kaj martiro
 15 Soleno de la Ĉielpreno de Maria
 16 Stefano la 1-a (Hungario), reĝo de Hungario
 19 Sankta Johano Eudes, sacerdoto
 20 Memoro de Sankta Bernardo, abato kaj doktoro de la eklezio
 21 Memoro de Sankta Pio la 10-a, papo
 22 Memoro de Beata Virgulino Maria, la Reĝino
 23 Sankta Roza el Limo, virgulino
 24 Festo de la sankta apostolo Bartolomeo
 25 Sankta Ludoviko la 9-a, reĝo de Francio
 25 Sankta Jozefo de Calasanz, sacerdoto
 27 Memoro de Sankta Monika
 28 Memoro de Sankta Aŭgusteno, episkopo kaj doktoro de la eklezio
 29 Memoro de la Pasiono de Sankta Johano la Baptisto, martiro

Septembro

 03 Memoro de Sankta Gregorio la 1-a, la Granda, papo kaj doktoro de la eklezio
 08 Festo de la Naskiĝo de la beata Virgulino Maria
 09 Sankta Petro Claver, sacerdoto
 12 Plej sankta nomo de Maria
 13 Memoro de Sankta Johano Krizostomo, episkopo kaj doktoro de la eklezio
 14 Festo de la Gloro de la Kruco
 15 Memoro de la Doloroj de la beata Virgulino Maria
 16 Memoro de Sankta papo Kornelio kaj Sankta episkopo Cipriano, martiroj
 17 Sankta Roberto Bellarmino, episkopo kaj doktoro de la eklezio
 19 Sankta Januaro, episkopo kaj martiro
 20 Memoro de Sankta sacerdoto Andreo Kim Tae-gon, Sankta Paŭlo Chong Ha-sang kaj iliaj kunuloj, martiroj
 21 Festo de la sankta apostolo kaj evangeliisto Mateo
 23 Memoro de Sankta Pio el Pietrelcina (Padre Pio), sacerdoto
 26 Sankta Kosmaso kaj Sankta Damiano, martiroj
 27 Memoro de Sankta Vincento de Paul, sacerdoto
 28 Sankta Venceslao, martiro
 28 Sankta Laŭrenco Ruiz kaj liaj kunuloj, martiroj
 29 Festo de la sanktaj ĉefanĝeloj Miĥaelo, Gabrielo kaj Rafaelo
 30 Memoro de Sankta Hieronimo (= Ĵeromo), sacerdoto kaj doktoro de la eklezio

Oktobro

 01 Memoro de Sankta Tereza de la Infano Jesuo (Tereza de Lisieux), virgulino kaj doktorino de la eklezio
 02 Memoro de la sanktaj Gardanĝeloj
 04 Memoro de Sankta Francisko el Asizo
 06 Sankta Bruno, sacerdoto
 07 Memoro de la Rozario de la beata Virgulino Maria
 09 Sankta episkopo Denizo kaj liaj kunuloj, martiroj
 09 Sankta Johano Leonardi, sacerdoto
 14 Sankta Kalisto la 1-a, papo kaj martiro
 15 Memoro de Sankta Tereza de Jesuo (Tereza el Avila), virgulino kaj doktorino de la eklezio
 16 Sankta Hedviga, monaĥino, aŭ Sankta Margareta Maria Alacoque, virgulino
 17 Memoro de Sankta Ignaco el Antioĥio, episkopo kaj martiro
 18 Festo de la sankta evangeliisto Luko
 19 Sanktaj sacerdotoj Johano de Brebeuf kaj Isaac Jogues, kaj iliaj kunuloj, martiroj
 19 Sankta Paŭlo de la Kruco, sacerdoto
 23 Sankta Johano de Kapestrano, sacerdoto
 24 Sankta Antonio Maria Claret, episkopo
 28 Festo de la sanktaj apostoloj Simon kaj Judas

Novembro

 01 Soleno de Ĉiuj Sanktuloj
 02 Memoriga tago pri ĉiuj mortintaj fideluloj
 03 Sankta Marteno de Porres, monaĥo
 04 Memoro de Sankta Karlo Borromeo, episkopo
 09 Dediĉo de la baziliko Sankta Johano de Laterano (Sankta Johano en Laterano)
 10 Memoro de Sankta Leono la 1-a, la Granda, papo kaj doktoro de la eklezio
 11 Memoro de Sankta Marteno el Tours, episkopo
 12 Memoro de Sankta Josafato, episkopo kaj martiro
 15 Sankta Alberto la Granda, episkopo kaj doktoro de la eklezio
 16 Sankta Margarita el Skotlando aŭ Sankta Gertrudis, virgulino
 17 Memoro de Sankta Elizabeta el Hungario, monaĥino
 18 Dediĉo de la bazilikoj de la sanktaj apostoloj Petro kaj Paŭlo (S. Pietro in Vaticano kaj S. Paolo fuori le mura)
 21 Memoro de la Prezentado de la beata Virgulino Maria
 22 Memoro de Sankta Cecilia, virgulino kaj martirino
 23 Sankta Klemento la 1-a, papo kaj martiro aŭ Sankta Kolumbano de Luxeuil, abato
 24 Memoro de la sankta sacerdoto Andreo Dung Lac kaj liaj kunuloj, martiroj
 25 Sankta Katarina el Aleksandrio, virgulino kaj martirino
 30 Festo de la sankta apostolo Andreo

Decembro

 03 Memoro de Sankta Francisko Xavier, sacerdoto
 04 Sankta Johano el Damasko, sacerdoto kaj doktoro de la eklezio
 06 Sankta Nikolao, episkopo
 07 Memoro de Sankta Ambrozio, episkopo kaj doktoro de la eklezio
 08 Festo de la Senmakula Koncipiĝo de Maria
 09 Sankta Johano Diego Cuauhtlatoatzin
 11 Sankta Damaso la 1-a, papo
 12 Beata Virgulino Maria en Gvadalupo
 13 Memoro de Sankta Lucia, virgulino kaj martirino
 14 Memoro de Sankta Johano de la Kruco, sacerdoto kaj doktoro de la eklezio
 21 Sankta Petro Canisius, sacerdoto kaj doktoro de la eklezio
 23 Sankta Johano de Kęty, sacerdoto
 25 Soleno de la Naskiĝo de la Sinjoro
 26 Festo de Sankta Stefano, la unua martiro
 27 Festo de la sankta apostolo kaj evangeliisto Johano
 28 Festo de la sanktaj Senkulpaj Infanoj
 29 Sankta Tomaso Becket, episkopo kaj martiro
 31 Sankta Silvestro la 1-a, papo

Variaj tagoj

Tiu ĉi listo samtempe donas superrigardon pri la liturgia Jaro.

 Kristnaska festociklo
 Advento
 4 adventaj dimanĉoj
 Kristnaska tempo
 Festo de la sankta familio Jesuo, Maria kaj Jozefo (dimanĉo en la oktavo de kristnasko, aŭ, se ne enestas dimanĉo, la 30-an de decembro)
 Festo de la bapto de la sinjoro (dimanĉo post Epifanio)
 Ordinaraj dimanĉoj (unua parto)
 Paska festociklo
 Karesmo
 Cindra merkredo (40 tagojn antaŭ pasko)
 Palmodimanĉo (dimanĉo antaŭ pasko)
 La sankta tagtrio:
 Sankta vendredo (vendredo antaŭ Pasko; la celebro komencas ĵaŭde vespere)
 Sankta sabato (tago antaŭ Pasko)
 Pasko
 Paska tempo
 Paska nokto
 Paska dimanĉo (dimanĉo post la unua printempa plenluno)
 Blanka dimanĉo, dimanĉo de la dia mizerikordo (dimanĉo post pasko)
 Ĉieliro de Kristo (40 tagojn post pasko)
 Pentekosto (la 50-an tagon post pasko)
 Ordinaraj dimanĉoj (dua parto)
 Soleno de la plej sankta triunuo (dimanĉo post pentekosto)
 Soleno de la plej sankta korpo kaj sango de Kristo (ĵaŭdo post triunuo)
 Soleno de la plej sankta koro de Jesuo (vendredo en la tria semajno post pentekosto)
 Memoro de la senmakula koro de la beata virgulino Maria (sabato en la tria semajno post pentekosto)
 Soleno de Jesuo Kristo, la reĝo (lasta dimanĉo de la liturgia jaro)

 Bibliografio 
 Calendarium Romanum ex decreto sacrosancti oecumenici Concilii Vaticani II instauratum auctoritate Pauli PP. VI promulgatum (Typis Polyglottis Vaticanis 1969)

Kategorio:Kalendaroj
Kategorio:Liturgia jaro